pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯยืนยันตัวเลขผู้ถูกจับเป็นตัวประกันตามที่ได้รับการยืนยันอย่างเป็นทางการ และเป็นตัวเลขเดียวกับทางการอิสราเอล ทั้งนี้ขอส่งกำลังใจให้ทีมงานทุกฝ่ายเพื่อช่วยเหลือคนไทย
วันศุกร์ที่ 27 ตุลาคม 2566
27/10/2566
โฆษกรัฐบาลเผย นายกฯยืนยันตัวเลขผู้ถูกจับเป็นตัวประกันตามที่ได้รับการยืนยันอย่างเป็นทางการ และเป็นตัวเลขเดียวกับทางการอิสราเอล ทั้งนี้ขอส่งกําลังใจให้ทีมงานทุกฝ่ายเพื่อช่วยเหลือคนไทย
โฆษกรัฐบาลเผย นายกฯยืนยันตัวเลขผู้ถูกจับเป็นตัวประกันตามที่ได้รับการยืนยันอย่างเป็นทางการ และเป็นตัวเลขเดียวกับทางการอิสราเอล ทั้งนี้ขอส่งกําลังใจให้ทีมงานทุกฝ่ายเพื่อช่วยเหลือคนไทย
วันนี้ (27 ตุลาคม 2566) นายชัย วัชรงค์ โฆษกประจําสํานักนายกรัฐมนตรีชี้แจงกรณี นายเศรษฐา ทวีสิน นายกรัฐมนตรีโพสต์ข้อความผ่านทวิตเตอร์ (X) กรณีที่มีประเด็นสงสัยถึงจํานวนคนไทยที่ถูกจับเป็นตัวประกันในประเทศอิสราเอล จากเหตุการณ์ความไม่สงบบริเวณตะวันออกกลาง
โฆษกประจําสํานักนายกรัฐมนตรีเปิดเผยว่า นายกรัฐมนตรีชี้แจงว่าได้ตรวจสอบกับหน่วยงานความมั่นคง กระทรวงการต่างประเทศ และสถานเอกอัครราชทูต ณ กรุงเทลอาวีฟ แล้ว ทราบว่า ยังไม่ได้รับการยืนยันอย่างเป็นทางการว่ามี ตัวเลขผู้ถูกจับกุมตัวจํานวน 54 คน
ทั้งนี้ คาดว่าตัวเลขดังกล่าวเป็นการกล่าวรวมตัวเลข 3 กลุ่ม ได้แก่ (1) กลุ่มที่ถูกจับ (2) กลุ่มที่เสียชีวิตแล้ว (3) กลุ่มที่สูญหาย
ดังนั้น นายกรัฐมนตรีจึงยืนยันการรายงานของสถานเอกอัครราชทูต ณ กรุงเทลอาวีฟ สถานะ ณ วันที่ 26 ต.ค. 2566ว่า มีคนไทยถูกจับกุมเป็นตัวประกันทั้งหมด 18 คน ซึ่งเป็นจํานวนที่ได้รับการยืนยันจากทางการอิสราเอลด้วย
“ช่วงเวลานี้เป็นช่วงเวลาที่มีความอ่อนไหวในความรู้สึกของผู้คน การนําเสนอข่าวโดยผ่านการตรวจสอบข้อมูลของทางการจึงเป็นเรื่องสําคัญ ขอให้กําลังใจทุกฝ่าย โดยผมทราบดีถึงความห่วงใย และความปรารถนาดีของทุกคน จึงขอให้คนไทยร่วมส่งกําลังใจให้ทีมงานทุกฝ่ายที่ทํางานอย่างหนักเพื่อช่วยเหลือแรงงานไทยให้ได้กลับบ้านอย่างปลอดภัยทุกคน” นายชัย กล่าว
รัฐบาลไทย-ข่าวทำเนียบรัฐบาล-ดีอี เผย 5 มาตราการ แก้ปัญหาซื้อขาย ออนไลน์แบบ เก็บเงินปลายทาง (COD)
วันศุกร์ที่ 27 ตุลาคม 2566
ดีอี เผย 5 มาตราการ แก้ปัญหาซื้อขาย ออนไลน์แบบ เก็บเงินปลายทาง (COD)
รัฐมนตรีประเสริฐ กังวลกับคดีหลอกลวงออนไลน์ โดยเฉพาะซื้อขายสินค้าออนไลน์ ที่มีจํานวนคดีสูงมาก จึงได้สั่งการให้เร่งเสนอมาตรการแก้ปัญหา โดยเฉพาะการเก็บเงินปลายทาง (COD) ที่คนร้ายชอบใช้
วันนี้ (27 ตุลาคม 2566) กระทรวงดิจิทัลเพื่อเศรษฐกิจและสังคม หารือ หน่วยงานที่เกี่ยวข้อง แนวทางการแก้ไขปัญหาการหลอกลวงซื้อขายออนไลน์ แบบเก็นเงินปลายทาง Cash On Delivery (COD)ที่ประชุม สรุปเบื้องต้น 5 มาตรการการพิสูจน์ตัวตนผู้ส่งสินค้า – การกําหนดระยะเวลาการถือเงินค่าสินค้า – การบันทึกข้อมูลที่เกี่ยวข้องกับการส่งสินค้า - การให้ข้อมูลผู้บริโภค - การเฝ้าติดตามพฤติกรรมการส่งพัสดุของผู้ส่งสินค้า
นายเวทางค์พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกกระทรวงฯ เปิดเผยว่า รัฐมนตรี ประเสริฐ จันทรรวงทอง ได้มอบหมายให้นายสุทธิเกียรติ วีระกิจพานิชที่ปรึกษารัฐมนตรีฯ ได้เป็นประธานหารือหน่วยงานที่เกี่ยวข้อง ได้แก่ กรมพัฒนาธุรกิจการค้า กองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) สํานักงานคณะกรรมการคุ้มครองผู้บริโภค (สคบ.) สํานักงานพัฒนาธุรกรรมทางอิเล็กทรอนิกส์ (ETDA) บริษัท ไปรษณีย์ไทย จํากัด สภาองค์กรของผู้บริโภค แพลตฟอร์มอีคอมเมิร์ซ เช่น ลาซาด้า ช้อปปี้ มายออเดอร์ สมาคมขนส่งสินค้าและโลจิสติกส์ไทย และตัวแทน บริษัทขนส่งพัสดุ หารือแนวทางการแก้ไขปัญหาการหลอกลวงซื้อขายออนไลน์ กรณีใช้ช่องทาง Cash On Delivery (COD)
ในที่ประชุม ได้มีการหารือเรื่อง ร่างข้อเสนอ แก้ปัญหาค้าขายออนไลน์ แบบเก็บเงินปลายทาง(Cash On Deliveryหรือ COD)5 ข้อ ดังนี้
1. การพิสูจน์ตัวตนผู้ส่งสินค้า
2. การกําหนดระยะเวลาการถือเงินค่าสินค้า
3. การบันทึกข้อมูลที่เกี่ยวข้องกับการส่งสินค้า
4. การให้ข้อมูลผู้บริโภค
5. การเฝ้าติดตามพฤติกรรมการส่งพัสดุของผู้ส่งสินค้า
ด้าน ผู้แทน บช.สอท. กล่าวว่า ตํารวจมีหน้าที่ในการป้องกัน ปราบปรามการหลอกลวงซื้อขายออนไลน์ ซึ่งสอดคล้องกับข้อเสนอทั้ง 5 ข้อ ข้างต้น ซึ่งในส่วนของการป้องกัน มีการจัดเก็บข้อมูลของผู้ขายสินค้าที่หลอกลวง ก็อาจจะเป็นการป้องกันได้ส่วนหนึ่ง ในส่วนของการปราบปราม ควรจะได้รับความร่วมมือจากบริษัทขนส่ง พบเหตุน่าสงสัย ช่วยเร่งส่งข้อมูลให้ทางตํารวจดําเนินการทางคดีด้วย
ทั้งนี้ ที่ประชุมเห็นว่า ควรมีฐานข้อมูลกลาง เพื่อให้ข้อมูลที่ถูกต้องเหมาะสม กับผู้ซื้อ และใช้แลกเปลี่ยนเพื่อป้องกันปราบปรามโจรออนไลน์ ได้ดียิ่งขึ้น
รัฐบาลไทย-ข่าวทำเนียบรัฐบาล-​“คารม” เผย นักลงทุนต่างชาติเชื่อมันศักยภาพไทย กันยายนเดือนเดียวลงทุน 59 ราย เงินลงทุน 18,229 ล้านบาท
วันศุกร์ที่ 27 ตุลาคม 2566
27/10/2566
​“คารม” เผย นักลงทุนต่างชาติเชื่อมันศักยภาพไทย กันยายนเดือนเดียวลงทุน 59 ราย เงินลงทุน 18,229 ล้านบาท
​“คารม” เผย นักลงทุนต่างชาติเชื่อมันศักยภาพไทย กันยายนเดือนเดียวลงทุน 59 ราย เงินลงทุน 18,229 ล้านบาท
วันที่ 27 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรีเปิดเผยว่า จากนโยบายเปิดประเทศ รวมถึงการเดินทางพบปะกับนักลงทุนชาวต่างชาติของนายเศรษฐา ทวีสิน นายกรัฐมนตรี รวมถึงมาตรการเชิญชวนนักลงทุนเข้ามาลงทุนในประเทศไทยของรัฐบาล สร้างความเชื่อมันต่อนักลงทุน ก่อให้เกิดการลงทุน สร้างงานสร้างรายได้ให้กับประเทศไทยเป็นอย่างมาก
นายคารม กล่าวว่า ในเดือนกันยายน 2566 มีนักลงทุนต่างชาติจํานวน 59 ราย เข้ามาประกอบธุรกิจในประเทศไทยผ่านช่องทางการขอรับใบอนุญาตประกอบธุรกิจของคนต่างด้าว จํานวน 22 ราย และการขอหนังสือรับรองการประกอบธุรกิจของคนต่างด้าว จํานวน 37 ราย เงินลงทุนทั้งสิ้น 18,229 ล้านบาท ส่วนใหญ่เป็นนักลงทุนจากญี่ปุ่น จีน และฮ่องกง มีการจ้างงานคนไทย 1,219 คน รวมถึงมีการถ่ายทอดเทคโนโลยีอันเป็นองค์ความรู้เฉพาะด้านโดยตรงจากประเทศผู้เข้ามาลงทุนให้แก่คนไทย เช่น องค์ความรู้เกี่ยวกับการดูแลความปลอดภัยของก๊าซในอุตสาหกรรม องค์ความรู้เกี่ยวกับแนวคิดและการออกแบบโรงประกอบฐานล่างของรถยนต์ไฟฟ้า องค์ความรู้เกี่ยวกับเครื่องจักรกลทางการเกษตรและอุปกรณ์ต่อพ่วงทางการเกษตร และองค์ความรู้เกี่ยวกับการกลึงลานด้วยเครื่องจักรสําหรับการกลึงข้อต่อ เป็นต้น
“จากรายงานผลการพิจารณาอนุญาตให้คนต่างชาติเข้ามาลงทุนประกอบธุรกิจในประเทศไทย ภายใต้ พ.ร.บ.การประกอบธุรกิจของคนต่างด้าว พ.ศ.2542 ในช่วง 9 เดือนของปี 2566 (ม.ค.-ก.ย.) มีจํานวน 493 ราย แยกเป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 166 ราย และการขอหนังสือรับรองการประกอบธุรกิจของคนต่างด้าว จํานวน 327 ราย เงินลงทุนรวมทั้งสิ้น 84,013 ล้านบาท เกิดการจ้างงานคนไทย จํานวน 5,703 คน” นายคารม กล่าว
รัฐบาลไทย-ข่าวทำเนียบรัฐบาล-“เกณิกา” หนุนกิจกรรมรณรงค์เพื่อเด็กไทยไม่จมน้ำ ย้ำรัฐบาล-รมช.สันติ ใส่ใจทุกช่วงวัย สร้างภูมิคุ้มกันเยาวชนประสบภัยทางน้ำ เปิดคอร์สอบรมทั่วประเทศ เสริมทักษะช่วยชีวิต
วันศุกร์ที่ 27 ตุลาคม 2566
27/10/2566
“เกณิกา” หนุนกิจกรรมรณรงค์เพื่อเด็กไทยไม่จมน้ํา ย้ํารัฐบาล-รมช.สันติ ใส่ใจทุกช่วงวัย สร้างภูมิคุ้มกันเยาวชนประสบภัยทางน้ํา เปิดคอร์สอบรมทั่วประเทศ เสริมทักษะช่วยชีวิต
“เกณิกา” หนุนกิจกรรมรณรงค์เพื่อเด็กไทยไม่จมน้ํา ย้ํารัฐบาล-รมช.สันติ ใส่ใจทุกช่วงวัย สร้างภูมิคุ้มกันเยาวชนประสบภัยทางน้ํา เปิดคอร์สอบรมทั่วประเทศ เสริมทักษะช่วยชีวิต เพิ่มองค์ความรู้ปฐมพยาบาลเบื้องต้น
วันที่ 27 ต.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า กระทรวงสาธารณสุข ได้เปิดกิจกรรมรณรงค์ “Survival Swimming Skills เพื่อเด็กไทยไม่จมน้ํา” เป็นโครงการที่มีเป้าหมายในการส่งเสริมเพิ่มทักษะการเอาชีวิตรอด และการปฐมพยาบาลเบื้องต้นให้กับเยาวชนไทยสามารถแก้ไขปัญหาวิกฤติทางน้ํา หรือเกิดอุบัติเหตุทางน้ํา เพราะปัจจุบันพบว่ามีเยาวชนที่ประสบอุบัติเหตุ และสูญเสียชีวิต เป็นจํานวนมากในแต่ละปี โดยเมื่อเร็วๆ นี้ นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ได้เปิดกิจกรรมในส่วนกลาง ที่กรมควบคุมโรค จ.นนทบุรี และยังดําเนินการฝึกอบรมเยาวชน อีก 15 จังหวัด โดยจะร่วมมือกับหน่วยงานในท้องถิ่น ซึ่งมีผู้ให้ความสนใจร่วมโครงการมากถึง 3,000 คน
สําหรับกิจกรรมที่ถ่ายทอดให้กับเยาวชน เน้นภาคปฏิบัติทักษะเบื้องต้น ในการเอาชีวิตรอดทางน้ํา สามารถช่วยช่วยเหลือคนตกน้ําได้ มีการสอนการทําซีพีอาร์ช่วยคนจมน้ํา ส่งเสริมให้เกิดการสร้างทีมผู้ก่อการดี ป้องกันการจมน้ํา ให้ครอบคลุมทุกตําบล เพื่อเป็นการเพิ่มคุณภาพชีวิตที่ดีของประชาชน
น.ส.เกณิกา ยังกล่าวต่ออีกว่า นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ได้ตั้งคณะอนุกรรมการป้องกันการจมน้ําเพื่อขับเคลื่อนการดําเนินงานป้องกันการจมน้ําตามมติสหประชาชาติ ภายใต้คณะอนุกรรมการป้องกันอุบัติภัยแห่งชาติ ซึ่งหนึ่งในนั้น คือ การสอนให้เด็กทุกคนมีความรู้เรื่องความปลอดภัยทางน้ํา มีทักษะการว่ายน้ําเพื่อเอาชีวิตรอด และการปฐมพยาบาล ซึ่งองค์การอนามัยโลกแนะนําให้เด็กอายุ 6 ปีขึ้นไปทุกคน มีทักษะการว่ายน้ําเพื่อเอาชีวิตรอด และเด็กอายุ 12 ปีขึ้นไป สามารถทําซีพีอาร์ได้ เป็นหนึ่งในนโยบายรัฐบาลด้านการเติมเต็มบริการสุขภาพเพื่อประชาชนในทุกมิติ ด้วยการส่งเสริมสุขภาพและการป้องกันโรค ภายใต้บริบทในปัจจุบันที่ประเทศไทยเข้าสู่สังคมผู้สูงอายุอย่างเต็มรูปแบบ จําเป็นอย่างยิ่งต่อการดูแลเยาวชน เพื่อสร้างภูมิคุ้มกัน พร้อมผลักดันนโยบายส่งเสริมการมีบุตร เพิ่มอัตราการเกิดของเด็กที่เกิดมามีคุณภาพชีวิตที่ดี และมีชีวิตรอดปลอดภัย ซึ่งการปกป้องคุ้มครองเด็ก ไม่ให้เสียชีวิตจากการจมน้ําเป็นอีกหนึ่งงานสําคัญ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมลงพื้นที่ตรวจราชการ จ.หนองคาย และ จ.อุดรธานี ติดตามปัญหาการส่งออก ขั้นตอนพิธีการศุลกากร การค้าชายแดน การพัฒนา OSS ไทย-ลาว-จีน
วันศุกร์ที่ 27 ตุลาคม 2566
27/10/2566
โฆษกรัฐบาลเผย นายกฯ เตรียมลงพื้นที่ตรวจราชการ จ.หนองคาย และ จ.อุดรธานี ติดตามปัญหาการส่งออก ขั้นตอนพิธีการศุลกากร การค้าชายแดน การพัฒนา OSS ไทย-ลาว-จีน
โฆษกรัฐบาลเผย นายกฯ เตรียมลงพื้นที่ตรวจราชการ จ.หนองคาย และ จ.อุดรธานี ติดตามปัญหาการส่งออก ขั้นตอนพิธีการศุลกากร การค้าชายแดน การพัฒนา OSS ไทย-ลาว-จีน พร้อมเป็นประธานเปิดงานประเพณีออกพรรษาและบั้งไฟพญานาคโลก 29 ต.ค. นี้
วันนี้ (27 ต.ค. 66) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการลงพื้นที่ตรวจราชการ ณ จ.อุดรธานี และ จ.หนองคาย ในวันอาทิตย์ที่ 29 ตุลาคม 2566 โดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ นายสมศักดิ์ เทพสุทิน รองนายกรัฐมนตรี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ร่วมคณะตรวจราชการ ซึ่งมีกําหนดการ ดังนี้
เวลาประมาณ 13.15 น. นายกรัฐมนตรีพร้อมคณะ ออกเดินทางจากท่าอากาศยานทหารกองบิน 23 ต.บ้านจั่น อ.เมืองอุดรธานี จ.อุดรธานี โดยขบวนรถยนต์ไปยังโครงการอ่างเก็บน้ําห้วยปากแบ่งพร้อมระบบส่งน้ําอันเนื่องมาจากพระราชดําริ ต.หมากหญ้า อ.หนองวัวซอ จ.อุดรธานี เพื่อเยี่ยมชมและติดตามความคืบหน้าโครงการอ่างเก็บน้ําห้วยปากแบ่งพร้อมระบบส่งน้ําอันเนื่องมาจากพระราชดําริ แล้วออกเดินทางไปยังสํานักงานศุลกากรหนองคาย ต.หนองกอมเกาะ อ.เมืองหนองคาย จ.หนองคาย โดยในเวลาประมาณ 16.15 น. นายกรัฐมนตรีจะเป็นประธานประชุมติดตามประเด็นปัญหาการส่งออก ขั้นตอนพิธีการศุลกากร การค้าชายแดน และการพัฒนา One Stop Service ระหว่างราชอาณาจักรไทย สาธารณรัฐประชาธิปไตยประชาชนลาว และสาธารณรัฐประชาชนจีน ณ ห้องประชุมนาคราช ชั้น 2 สํานักงานศุลกากรหนองคาย
ช่วงเย็น เวลาประมาณ 17.45 น. นายกรัฐมนตรีเป็นประธานในพิธีเปิดงานประเพณีออกพรรษาและบั้งไฟพญานาคโลก ประจําปี 2566 (Naga Fire Miracle of Faith 2023) ที่ลานนาคาเบิกฟ้า ต.จุมพล อ.โพนพิสัย จ.หนองคาย โดยนายกรัฐมนตรีจะร่วมพิธีบวงสรวงบูชาพญาพิสัยสัตนาคราช ณ ลานนาคาเบิกฟ้า 1 ก่อนเป็นประธานในพิธีเปิดงานประเพณีออกพรรษาและบั้งไฟพญานาคโลก ประจําปี 2566 ณ ลานนาคาเบิกฟ้า 2 จากนั้น นายกรัฐมนตรีจะไปชมปรากฏการณ์บั้งไฟพญานาค ณ พุทธอุทยานนานาชาติ (ปทุมรัตน์ธรรมเจดีย์) ต.กุดบง อ.โพนพิสัย จ.หนองคาย ร่วมกับประชาชนและนักท่องเที่ยว
“การลงพื้นที่ตรวจราชการ จ.อดุรธานี และ จ.หนองคาย ของนายกรัฐมนตรีครั้งนี้ เพื่อติดตามความคืบหน้าการดําเนินงานตามนโยบายของรัฐบาล พร้อมร่วมรับชมการจัดงานประเพณีออกพรรษาและเทศกาลบั้งไฟพญานาค ประจําปี 2566 ซึ่งเป็นการส่งเสริมวัฒนธรรมประเพณีอันดีงามของท้องถิ่นให้คงอยู่และถ่ายทอดสู่อนุชนรุ่นหลัง เป็นการสร้างสังคมและชุมชนให้มีส่วนร่วมในการจัดกิจกรรม สร้างความสามัคคีในหมู่คณะ รวมถึงเป็นการสะท้อนถึงตํานานและความเชื่อมาแต่อดีต ที่สื่อออกมาผ่านทางขนบธรรมเนียม ประเพณี ศิลปวัฒนธรรม อีกทั้ง ต่อยอดเป็น Soft Power ในการนําทุนวัฒนธรรมมาขับเคลื่อนเศรษฐกิจสร้างสรรค์ เพิ่มมูลค่าทางเศรษฐกิจ นํารายได้เข้าประเทศ สร้างงานสร้างอาชีพ เพิ่มรายได้ให้กับประชาชนในพื้นที่ จ.หนองคาย และกลุ่มจังหวัดตามแผนพัฒนากลุ่มจังหวัดด้วย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-หนาวนี้ที่มาพร้อมฝุ่น เช็คอาการแพ้ฝุ่น PM 2.5
วันศุกร์ที่ 27 ตุลาคม 2566
หนาวนี้ที่มาพร้อมฝุ่น เช็คอาการแพ้ฝุ่น PM 2.5
...
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีทำบุญเนื่องในโอกาสเข้ารับตำแหน่ง
วันศุกร์ที่ 27 ตุลาคม 2566
27/10/2566
นายกรัฐมนตรีเป็นประธานในพิธีทําบุญเนื่องในโอกาสเข้ารับตําแหน่ง
นายกรัฐมนตรีเป็นประธานในพิธีทําบุญเนื่องในโอกาสเข้ารับตําแหน่ง
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (27 ต.ค. 66) เวลา 07.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีทําบุญเนื่องในโอกาสเข้ารับตําแหน่ง เพื่อความเป็นสิริมงคล ซึ่งมีการนิมนต์พระสงฆ์ 10 รูปทําพิธีเจริญพระพุทธมนต์ โดยมีนางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายจักรพงษ์ แสงมณี รัฐมนตรีช่วยว่าการกระทรวงการต่างประเทศ นายพรหมินทร์ เลิศสุริย์เดช เลขาธิการนายกรัฐมนตรี นายกิตติรัตน์ ณ ระนอง ประธานที่ปรึกษาของนายกรัฐมนตรี นายสมคิด เชื้อคง รองเลขาธิการนายกรัฐมนตรีฝ่ายการเมือง นายจักรพล ตั้งสุทธิธรรม รองเลขาธิการนายกรัฐมนตรีฝ่ายการเมือง นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง คณะที่ปรึกษานายกรัฐมนตรี และข้าราชการการเมือง เข้าร่วมพิธี
โดยพระสงฆ์ทั้ง 10 รูปในพิธีเจริญพระพุทธมนต์ ประกอบด้วย สมเด็จพระพุฒาจารย์ วัดไตรมิตรวิทยาราม สมเด็จพระมหาธีราจารย์ วัดพระเชตุพนวิมลมังคลาราม สมเด็จพระมหารัชมงคลมุนี วัดไตรมิตรวิทยาราม พระพรหมกวี วัดกัลยาณมิตร พระพรหมวชิรมุนี วัดสุทัศนเทพวนาราม พระพรหมวชิรากร วัดราชผาติการาม พระธรรมโพธิมงคล วัดสระเกศ พระธรรมวชิราภรณ์ วัดเทวราชกุญชร พระธรรมวชิรปาโมกข์ วัดเทพศิรินทราวาส และพระเทพวชิรเมธี วัดราชบพิธสถิตมหาสีมาราม
รัฐบาลไทย-ข่าวทำเนียบรัฐบาล-​รองนายกฯ ภูมิธรรม เป็นประธานประชุม คกก.นโยบายการประมงแห่งชาติ ครั้งที่ 1/66 มีมติยกเลิกคณะอนุกรรมการ 3 ชุด มั่นใจปัญหาการประมงไทยจะคลี่คลายไปในทางที่ดีภายใน 100 วัน
วันศุกร์ที่ 27 ตุลาคม 2566
27/10/2566
​รองนายกฯ ภูมิธรรม เป็นประธานประชุม คกก.นโยบายการประมงแห่งชาติ ครั้งที่ 1/66 มีมติยกเลิกคณะอนุกรรมการ 3 ชุด มั่นใจปัญหาการประมงไทยจะคลี่คลายไปในทางที่ดีภายใน 100 วัน
​รองนายกฯ ภูมิธรรม เป็นประธานประชุม คกก.นโยบายการประมงแห่งชาติ ครั้งที่ 1/66 มีมติยกเลิกคณะอนุกรรมการ 3 ชุด มั่นใจปัญหาการประมงไทยจะคลี่คลายไปในทางที่ดีภายใน 100 วัน
เมื่อวันที่ 26 ตุลาคม 2566 นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ได้ทําการแทนนายกรัฐมนตรี เป็นประธานการประชุมคณะกรรมการนโยบายการประมงแห่งชาติ ครั้งที่ 1/2566 โดยมีร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ร่วมประชุมด้วย
ที่ประชุมได้มีมติยกเลิกคณะอนุกรรมการ 3 ชุด ที่เกิดจากแนวคิดในสมัยรัฐบาล คสช. ที่ใช้มาตรา 44 เข้ามาแก้ไขข้อเรียกร้องของ EU จนทําให้การประมงทะเลและอุตสาหกรรมประมงของไทยเกือบจะล่มสลาย เกิดความเสียหายคิดเป็นมูลค่าถึงปีละประมาณ 400,000 ล้านบาท ทําให้ชาวประมงและผู้ประกอบการตกงานเป็นแสนคน คณะอนุกรรมการดังกล่าว ได้แก่
1. คณะอนุกรรมการการแก้ไขปัญหาการทําประมงผิดกฎหมาย
2. คณะอนุกรรมการตรวจสอบและติดตามการบังคับใช้กฎหมายที่เกี่ยวข้องในการแก้ไขปัญหาการทําประมงและแรงงานในภาคประมง
3. คณะอนุกรรมการกลั่นกรองกฎหมายที่เกี่ยวข้องกับภาคประมงและแรงงานในภาคประมง
สําหรับการทํางานยังจะมีคณะกรรมการแก้ไขปัญหาการประมงทะเล เพื่อฟื้นฟูการประมง และอุตสาหกรรมการประมง (IUU - ประมง) ซึ่งมีรองนายกรัฐมนตรี นายภูมิธรรม เวชยชัย เป็นประธาน มาช่วยอีกทางหนึ่งด้วย โดยคณะกรรมการชุดนั้นยังจะมีหน้าที่ไปเจรจากับทาง EU เพื่อให้เข้าใจความเสียหายทางเศรษฐกิจของประเทศไทย นอกจากนี้ ทางด้านสภาผู้แทนราษฎรก็ได้มีมติตั้งคณะกรรมาธิการวิสามัญพิจารณาศึกษาและเสนอแนะการแก้ไขกฎหมายที่เกี่ยวข้องกับกิจการประมงให้เกิดความเหมาะสมและเป็นธรรมกับผู้ประกอบการประมง โดยมี ดร.ปลอดประสพ สุรัสวดี เป็นประธาน ดังนั้น จึงเชื่อและมั่นใจว่า ปัญหาการประมงไทยจะเริ่มคลี่คลายไปในทางที่ดีภายใน 100 วัน ตามที่รัฐบาลได้เคยให้สัญญากับประชาชนไว้
รัฐบาลไทย-ข่าวทำเนียบรัฐบาล-การประชุมคณะอนุกรรมการพืชสวน ครั้งที่ 5/2566
วันพฤหัสบดีที่ 26 ตุลาคม 2566
การประชุมคณะอนุกรรมการพืชสวน ครั้งที่ 5/2566
รองปลัดเกษตรฯ นายอภัย ประชุมคณะอนุกรรมการพืชสวน ครั้งที่ 5/2566
วันพฤหัสบดีที่ 26 ตุลาคม 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 5/2566 ณ ห้องประชุมสํานักตรวจราชการ 1403 และผ่านระบบ Zoom Meeting มีเรื่องที่สําคัญในการประชุมดังนี้
1) (ร่าง) หลักเกณฑ์พิจารณาการนําเข้าเมล็ดกาแฟดิบและผลิตภัณฑ์กาแฟ ปี 2567
2) (ร่าง) แนวทางพิจารณาการนําเข้าเมล็ดกาแฟดิบและผลิตภัณฑ์กาแฟ ปี 2567
3) ทิศทางและนโยบายด้านสินค้ากาแฟ ฤดูกาล 2566/67
4) การขอขยายปริมาณนําเข้าเมล็ดกาแฟดิบในโควตาเพื่อเสริมสร้างขีดความสามารถ ในการแข่งขันสินค้ากาแฟของไทย
5) (ร่าง) การเปิดตลาดนําเข้าสินค้าเกษตรในโควตาตามความตกลง WTO คราวละ 3 ปี (ปี 2567 - 2569) สําหรับสินค้าเมล็ดกาแฟและผลิตภัณฑ์กาแฟ
6) (ร่าง) การเปิดตลาดนําเข้าสินค้าเกษตรในโควตาตามความตกลง WTO คราวละ 3 ปี (ปี 2567 – 2569) จํานวน 5 รายการ ได้แก่ เมล็ดกาแฟ ผลิตภัณฑ์กาแฟ ชา พริกไทย และลําไยแห้ง
7) การจัดสรรโควตาส่งออกกล้วยสดไปประเทศญี่ปุ่นภายใต้กรอบ JTEPA ปีที่ 18
รัฐบาลไทย-ข่าวทำเนียบรัฐบาล-Govt Spokesperson: PM affirms no. of Thais being held hostages in Israel as officially reported by Royal Thai Embassy in Tel Aviv
วันศุกร์ที่ 27 ตุลาคม 2566
27/10/2566
Govt Spokesperson: PM affirms no. of Thais being held hostages in Israel as officially reported by Royal Thai Embassy in Tel Aviv
Govt Spokesperson: PM affirms no. of Thais being held hostages in Israel as officially reported by Royal Thai Embassy in Tel Aviv
October 27, 2023, Government Spokesperson Chai Wacharonke disclosed about the Prime Minister’s twitter (X) on the number of Thai hostages held by Palestinian militant group Hamas during the unrest in Israel, which stated that the Government verified with security agencies, Ministry of Foreign Affairs, and the Royal Thai Embassy in Tel Aviv, and was informed that the alleged number of 54 Thai hostages has not been officially confirmed. The 54 Thai victims are believed to be classified into 3 groups: 1) those being taken hostages; 2) the deaths; and 3) those who remain unaccounted for.
The Prime Minister, therefore, affirmed the latest update of the Royal Thai Embassy in Tel Aviv, as of October 26, 2023, which reported that 18 Thais are being held hostages. The number is also confirmed by the Israeli Government.
According to the Government Spokesperson, the situation is very sensitive to the public. Verification of information with official authority before disseminating the information is important. He called on everyone to send moral support to concerned authorities and staffs who have been working hard to bring all the Thai workers back home safely.
รัฐบาลไทย-ข่าวทำเนียบรัฐบาล-แจ้ง! ผู้พิการจากอุบัติเหตุทางถนน ยื่นขอรับเงินค่าอุปกรณ์ช่วยเหลือได้ ตั้งแต่ 1 พ.ย - 29 ธ.ค.66
วันศุกร์ที่ 27 ตุลาคม 2566
แจ้ง! ผู้พิการจากอุบัติเหตุทางถนน ยื่นขอรับเงินค่าอุปกรณ์ช่วยเหลือได้ ตั้งแต่ 1 พ.ย - 29 ธ.ค.66
.....
กระทรวงคมนาคม โดยกรมการขนส่งทางบก เปิดรับคําขอรับจัดสรรเงินเพื่อเป็น “ค่าอุปกรณ์ช่วยเหลือผู้พิการ” ที่ประสบภัยจากการใช้รถใช้ถนน เริ่มตั้งแต่ 1 พ.ย - 29 ธ.ค.66
.
มีคุณสมบัติ ดังนี้:
• เป็นผู้พิการจากการประสบภัยที่เกิดจากการใช้รถใช้ถนน “ไม่เคยได้รับความช่วยเหลือจากกองทุนหรือหน่วยงานอื่น” หรือ เคยได้รับความช่วยเหลือจากกองทุนหรือหน่วยงานอื่นมาแล้ว "เกินกว่า 3 ปี" นับถึงวันที่ยื่นคําขอ เว้นแต่เป็นอุปกรณ์คนละประเภทกับที่เคยได้รับความช่วยเหลือ
• ไม่เป็นผู้ที่เคยฝ่าฝืนเงื่อนไขเกี่ยวกับการขอรับจัดสรรเป็นค่าอุปกรณ์ช่วยเหลือผู้พิการ ของกรมการขนส่งทางบก
.
หลักฐาน / เอกสาร:
• บัตรประจําตัวประชาชน หรือหลักฐานแสดงตนอื่นที่ทางราชการออกให้ เช่น บัตรประจําตัวผู้พิการ
• รูปถ่ายของผู้พิการที่แสดงให้เห็นถึง “ลักษณะความพิการอย่างชัดเจน”
• รูปถ่าย “สภาพอุปกรณ์ช่วยเหลือผู้พิการ” ที่ใช้อยู่ในปัจจุบัน
• รูปถ่าย "สภาพแวดล้อมบริเวณที่พักอาศัยหรือบ้านพักผู้พิการ" สําหรับกรณีขอรถนั่งไฟฟ้า
• ประวัติทางการแพทย์จากทะเบียนผู้ป่วย (OPD Card) หรือ
> หลักฐานที่ทางราชการออกให้
> หลักฐานการขอรับหรือได้รับการชดเชยค่าสินไหมทดแทนจากบริษัทประกันภัย
> เอกสารหลักฐานยืนยัน ที่ระบุโดยแพทย์และมีตราประทับของสถานพยาบาลไว้อย่างชัดเจนว่า “ความพิการของผู้พิการมีสาเหตุจากการประสบภัยจากการใช้รถใช้ถนน”
.
ผู้พิการตามเงื่อนไขดังกล่าว สามารถยื่นคําขอ “ตามแบบที่กรมการขนส่งทางบกกําหนด” พร้อมด้วยเอกสารหลักฐาน ณ สํานักงานขนส่งจังหวัดตามภูมิลําเนาของผู้พิการ ตั้งแต่วันที่ 1 พ.ย. - 29 ธ.ค.66
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผนึกกำลัง “8 พันธมิตรบริษัทจีน” พัฒนาการท่องเที่ยวไทย ตั้งเป้าดึงดูด นนท.จีน มาไทย 4 ล้านคน ในปี66
วันศุกร์ที่ 27 ตุลาคม 2566
ผนึกกําลัง “8 พันธมิตรบริษัทจีน” พัฒนาการท่องเที่ยวไทย ตั้งเป้าดึงดูด นนท.จีน มาไทย 4 ล้านคน ในปี66
.....
การท่องเที่ยวแห่งประเทศไทย (ททท.) ร่วมลงนามหนังสือแสดงเจตจํานง (LOI) ว่าด้วยความร่วมมือด้านการท่องเที่ยว กับ 8 บริษัทชั้นนําในตลาดจีน เพื่อเร่งฟื้นฟูความเชื่อมั่น พัฒนาอุตสาหกรรมท่องเที่ยวไทยอย่างรอบด้าน ตลอดจนตอบสนองนักท่องเที่ยวกลุ่มศักยภาพชาวจีน
.
8 บริษัทชั้นนําในตลาดจีน ดังนี้
1. Huawei Technologies : ผู้ให้บริการโซลูชันเทคโนโลยีสารสนเทศและการสื่อสารชั้นนําระดับโลก
2. iQIYI : แพลตฟอร์มวิดีโอเอนเตอร์เทนเมนท์ออนไลน์
3. Sina Cooperation: บริษัทสื่อออนไลน์และเทคโนโลยี
4.Trip.com: ผู้ให้บริการจองการท่องเที่ยวออนไลน์ที่มีสัดส่วนตลาดมากที่สุดในจีนและทั่วโลก
5.Meituan.com: แอปพลิเคชันรีวิว มีความโดดเด่นด้านคูปองส่วนลดยอดนิยมของจีน
6. Jego Trip : แพลตฟอร์มทางการท่องเที่ยวภายใต้ China Mobile เน้นกลุ่มลูกค้าระดับบนและการท่องเที่ยวแบบ exclusive
7. Spring Airlines: สายการบินสัญชาติจีนที่มีเส้นทางบินไปประเทศไทยมากที่สุด
8. Ant International (Alipay): ผู้ให้บริการออนไลน์แบงค์กิ้งบริษัทลูกของอาลิบาบา มีผู้ใช้มากกว่า 600 ล้านคนในจีน ซึ่งจะช่วยให้การใช้จ่ายในประเทศไทยของนักท่องเที่ยวสะดวกยิ่งขึ้น
.
เห็นได้ว่า ความร่วมมือดังกล่าว ครอบคลุมตลอดเส้นทางของ Customer Journey ตั้งแต่ต้นทางในการสร้างการรับรู้จนถึงการเดินทางสู่ประเทศไทย ซึ่งรวมถึงการอํานวยความสะดวกระหว่างการเดินทางในไทยอีกด้วย
.
เชื่อมั่นว่า MOU ครั้งนี้ จะช่วยเสริมสร้าง/แลกเปลี่ยนความร่วมมือด้านเทคโนโลยีที่เกี่ยวกับการท่องเที่ยวให้แก่อุตสาหกรรมท่องเที่ยวไทย หนุนนักท่องเที่ยวคุณภาพชาวจีนให้เดินทางเข้าประเทศไทยตามเป้าหมายที่ตั้งไว้ 4 ล้านคน ก่อให้เกิดรายได้กว่า 200,000 ล้านบาท
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“รองนายกฯสมศักดิ์” ผลักดันซอฟต์พาวเวอร์มวยไทย ดึงช่องเอ็นบีที ถ่ายทอดสดมวย ปลื้ม“เปรม บุษราบวรวงษ์” วันแชมเปียนชิพ พร้อมสนับสนุน หวัง ดึงนักท่องเที่ยวต่างชาติเข้าชม
วันศุกร์ที่ 27 ตุลาคม 2566
27/10/2566
“รองนายกฯสมศักดิ์” ผลักดันซอฟต์พาวเวอร์มวยไทย ดึงช่องเอ็นบีที ถ่ายทอดสดมวย ปลื้ม“เปรม บุษราบวรวงษ์” วันแชมเปียนชิพ พร้อมสนับสนุน หวัง ดึงนักท่องเที่ยวต่างชาติเข้าชม
“รองนายกฯสมศักดิ์” ผลักดันซอฟต์พาวเวอร์มวยไทย ดึงช่องเอ็นบีที ถ่ายทอดสดมวย ปลื้ม“เปรม บุษราบวรวงษ์” วันแชมเปียนชิพ พร้อมสนับสนุน หวัง ดึงนักท่องเที่ยวต่างชาติเข้าชม กระตุ้นการท่องเที่ยว โชว์จัดถ่ายทอดสดบอลโลก-ยูโร สําเร็จมาแล้ว
วันที่ 27 ตุลาคม 2566 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสหารือกับ นางทัศนีย์ ผลชานิโก รองอธิบดีกรมประชาสัมพันธ์ และคุณเปรม อริยะวัฏ บุษราบวรวงษ์ กรรมการผู้จัดการ วันแชมเปียนชิพ ประเทศไทย เพื่อช่วยกันขับเคลื่อนกีฬามวยไทย ให้เป็นซอฟต์พาวเวอร์ โดยตนได้มอบหมาย ให้กรมประชาสัมพันธ์ หรือ ช่องเอ็นบีที หาเวลาถ่ายทอดสดมวยไทย เพื่อช่วยเพิ่มมูลค่าให้กับวงการมวยไทย ซึ่งตนมองว่า เราสามารถยกระดับมวยไทย แข่งกับกีฬาประเภทอื่นของต่างประเทศได้ โดยจะเป็นการช่วยขับเคลื่อนเป็นวงกว้าง ทั้ง นักกีฬามวยไทย การถ่ายทอดสด การท่องเที่ยว ซึ่งจะสร้างเม็ดเงินเข้าประเทศได้จํานวนมาก เพราะเป็นกีฬาที่มีเอกลักษณ์ชัดเจน นักท่องเที่ยวต่างชาติชื่นชอบเป็นอย่างมาก
นายสมศักดิ์ กล่าวอีกว่า เป็นเรื่องที่น่ายินดี ที่ผู้จัดมวยคนรุ่นใหม่ พร้อมให้การสนับสนุน โดยเบื้องต้น จะจัดถ่ายทอดสดมวย เดือนละ 1 ครั้ง ในวันเสาร์ เวลา 07.00 -10.00 น. และหากกระแสตอบรับดี ก็อาจจะมีการขยายเวลาการถ่ายทอดสดให้มากขึ้น แต่เบื้องต้น ผู้จัดยินดีร่วมผลักดันซอฟต์พาวเวอร์ เดือนละ 1 ครั้งก่อน รวมถึงยินดี หากมีการจัดเป็นกิจกรรมพิเศษ ที่เดินทางไปจัดมวยตามสถานที่ต่างๆพร้อมมีกิจกรรมบันเทิง ซึ่งทางช่องเอ็นบีที ก็พร้อมสนับสนุนการถ่ายทอดสดด้วย อย่าง วันที่ 18-19 พ.ย.นี้ ก็จะมีการจัดมวยพิเศษขึ้น ที่จังหวัดมหาสารคามด้วย
“การดึงกีฬามวยไทย มาถ่ายทอดสด ผมมองว่า จะช่วยเพิ่มคนดู โดยเฉพาะต่างชาติ ซึ่งจะทําให้กีฬามวยไทย กลับมาเป็นแม่เหล็กดึงนักท่องเที่ยวต่างชาติ เดินทางเข้ามา โดยผมได้เน้นย้ํากับกรมประชาสัมพันธ์ว่า ต้องวางการถ่ายทอดสดเป็นประจํา คนดูจะได้จําได้และติดตาม ซึ่งการถ่ายทอดสดกีฬาที่ผ่านมา ผมก็ได้ช่วยผลักดันมาโดยตลอด ทั้งการจัดให้มีการถ่ายทอดสดบอลโลก แบบไม่มีโฆษณา ในขณะเป็นรัฐมนตรีประจําสํานักนายกรัฐมนตรี หรือ ล่าสุดก็การถ่ายทอดสดบอลยูโร 2020 ให้คนไทย ได้ดูแบบไม่เสียค่าใช้จ่าย โดยผมเข้าใจดีว่า การถ่ายทอดสดกีฬา ได้มีพลังในการขับเคลื่อนวงการกีฬาเป็นอย่างมาก ผมจึงให้ความสําคัญ และจะสนับสนุนอย่างเต็มที่”รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ กล่าวปาฐกถาพิเศษในงานเปิดตัว “คู่มือเป้าหมายการพัฒนาที่ยั่งยืนสำหรับบริษัทจดทะเบียน และมาตรฐานผลกระทบ SDG” เพื่อส่งเสริมภาคธุรกิจไทยให้ผนวกเป้าหมายการพัฒนาที่ยั่งยืน
วันศุกร์ที่ 27 ตุลาคม 2566
นายกฯ กล่าวปาฐกถาพิเศษในงานเปิดตัว “คู่มือเป้าหมายการพัฒนาที่ยั่งยืนสําหรับบริษัทจดทะเบียน และมาตรฐานผลกระทบ SDG” เพื่อส่งเสริมภาคธุรกิจไทยให้ผนวกเป้าหมายการพัฒนาที่ยั่งยืน
.....
ที่ผ่านมา รัฐให้ความสําคัญกับการดําเนินการเพื่อให้ไทยบรรลุเป้าหมายการพัฒนาที่ยั่งยืน (SDGs) ของสหประชาชาติ เชื่อว่าคู่มือดังกล่าว จะช่วยให้ภาคธุรกิจเข้ามามีบทบาทในการขับเคลื่อนไทยไปสู่การบรรลุเป้าหมาย SDGs
.
การขับเคลื่อนเศรษฐกิจของประเทศให้เติบโตอย่างยั่งยืนและมีเสถียรภาพตามแนวโน้มของตลาดโลกที่ให้ความสําคัญกับการทําธุรกิจด้วยความรับผิดชอบต่อสังคมและสิ่งแวดล้อม จําเป็นต้องอาศัยความร่วมมืออย่างแข็งขันและสร้างสรรค์จากทุกภาคส่วน ทั้งภาครัฐ ภาคเอกชน ภาคประชาสังคม รวมถึงภาคส่วนอื่น ๆ ของระบบเศรษฐกิจ เพื่อให้เกิดการบูรณาการการดําเนินการให้เกื้อหนุนกันอย่างรอบด้านในทิศทางที่สอดคล้องกัน
.
ทั้งนี้ SDG Index 2023 ได้จัดให้ไทยอยู่ในอันดับที่ 43 ของโลก ฉะนั้นสิ่งสําคัญต่อไป คือ ไทยต้องพัฒนาอันดับให้สูงขึ้นไปอีก เพื่อการพัฒนาอย่างยั่งยืนในทุกมิติและดึงดูดให้บริษัทระดับโลกมาลงทุนในไทย
.
อ่านเพิ่มเติม คลิก >>https://www.thaigov.go.th/news/contents/details/73836
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดเกษตรฯขับเคลื่อนโครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ำของประเทศไทย
วันศุกร์ที่ 27 ตุลาคม 2566
ปลัดเกษตรฯขับเคลื่อนโครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทย
ปลัดเกษตรฯขับเคลื่อนโครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทยด้วยการบริหารจัดการน้ําที่มีประสิทธิภาพและการเกษตรแบบยั่งยืนร่วมกับ UNDP
นายประยูรอินสกุลปลัดกระทรวงเกษตรและสหกรณ์เปิดเผยภายหลังเป็นประธานการประชุมคณะกรรมการกํากับโครงการ (Project Board) ครั้งที่ 1 โครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทยด้วยการบริหารจัดการน้ําที่มีประสิทธิภาพและการเกษตรแบบยั่งยืน (Enhancing Climate Resilience in Thailand through Effective Water Management and Sustainable Agriculture) ณศูนย์ปฏิบัติการน้ําอัจฉริยะ (SWOC) ชั้น 3 อาคาร 99 ปีหม่อมหลวงชูชาติกําภูกรมชลประทานสามเสนและผ่านระบบออนไลน์ร่วมกับผู้แทนสํานักงานโครงการพัฒนาแห่งสหประชาชาติ(UNITED NATIONS DEVELOPMENT PROGRAMME : UNDP) โดยมีนายทวีศักดิ์ธนเดโชพลรองอธิบดีกรมชลประทานและผู้บริหารหน่วยงานในสังกัด ที่เกี่ยวข้องเข้าร่วมประชุมว่าโครงการฯดังกล่าวมีวัตถุประสงค์เพื่อสนับสนุนการบริหารจัดการน้ําโดยการวางแผนการเพาะปลูกให้สอดคล้องกับการเปลี่ยนแปลงทางสภาพภูมิอากาศและสนับสนุนกลุ่มเกษตรกรที่เปราะบางในการลดความผันผวนของวิถีชีวิตอันเนื่องมาจากสภาพภูมิอากาศที่เปลี่ยนแปลงเสริมสร้างความสามารถในการวางแผนแบบบูรณาการและคํานึงถึงสภาพภูมิอากาศตลอดจนการหยุดชะงักด้านการผลิตของเกษตรกรรายย่อยซึ่งได้รับการสนับสนุน งบประมาณส่วนหนึ่งจากกองทุนภูมิอากาศสีเขียว (Green Climate Fund : GCF) มีพื้นที่ดําเนินการครอบคลุม 22 ตําบล 7 อําเภอในจังหวัดพิษณุโลกสุโขทัยและอุตรดิตถ์ (โครงการส่งน้ําและบํารุงรักษายมน่าน) มีเป้าหมาย กลุ่มผู้ได้รับประโยชน์ 20,000 ครัวเรือนประชากร 62,000 คน
โดยมอบหมายคณะทํางานฯ 3 คณะรับผิดชอบดําเนินการเพื่อให้ได้ผลผลิตตามเป้าหมายประกอบด้วย
1) ระบบบริหารข้อมูลด้านการเปลี่ยนแปลงสภาพภูมิอากาศเพื่อการชลประทานได้แก่การพยากรณ์น้ําฝนน้ําท่าและแผนการปลูกพืช 2) โครงสร้างพื้นฐานที่ผสมผสานมาตรการสิ่งก่อสร้างและมาตรการเชิงนิเวศและ 3) การเพิ่มขีดความสามารถในการปรับตัวต่อการเปลี่ยนแปลงสภาพภูมิอากาศของเกษตรกรได้แก่ Mobile App, Online Market Platform โดยการประชุมในวันนี้ที่ประชุมมีมติเห็นชอบให้ปรับแผนการดําเนินงานจาก 5 ปีเหลือ 4 ปีปรับแผนการเบิกจ่ายงบประมาณรวมทั้งขอให้ทุกหน่วยงานร่วมกันบูรณาการและเร่งรัดการดําเนินการให้แล้วเสร็จตามแผนที่วางไว้
สําหรับโครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทยด้วยการบริหารจัดการน้ําที่มีประสิทธิภาพและการเกษตรแบบยั่งยืนได้เริ่มขึ้นตั้งแต่ปี 2558 โดยกรมชลประทาน ได้เสนอโครงการส่งน้ําและบํารุงรักษายมน่านเพื่อขอรับเงินช่วยเหลือส่วนหนึ่งตามคําเชิญชวนของGCF จนกระทั่งเมื่อวันที่ 14 มีนาคม 2566 คณะรัฐมนตรีมีมติเห็นชอบให้กรมชลประทานลงนามในเอกสารโครงการโดยได้มีการลงนามร่วมกับ UNDP และสํานักงานนโยบายและแผนทรัพยากรธรรมชาติและสิ่งแวดล้อม (สผ.) เมื่อวันที่ 22 มีนาคม 2566 และจะสิ้นสุดโครงการในปี 2569 รวมระยะเวลา 4 ปี
รัฐบาลไทย-ข่าวทำเนียบรัฐบาล-​รองโฆษกฯ รัดเกล้า เผย แผน PDP ฉบับใหม่เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065
วันศุกร์ที่ 27 ตุลาคม 2566
27/10/2566
​รองโฆษกฯ รัดเกล้า เผย แผน PDP ฉบับใหม่เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065
​รองโฆษกฯ รัดเกล้า เผย แผน PDP ฉบับใหม่เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065 ช่วยลดภาระค่าใช้จ่ายด้านพลังงานให้แก่ประชาชน
วันที่ 27 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า แผนพัฒนากําลังผลิตไฟฟ้าของประเทศไทย พ.ศ. 2561-2580 (Power Development Plan : PDP2018) ฉบับใหม่ เข้าสู่กระบวนการพิจารณา ปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็น 0 ภายในปี ค.ศ. 2065
รองรัดเกล้าฯ กล่าวว่า แผน PDP ถือเป็นแผนหลักในการจัดหาพลังงานไฟฟ้าของประเทศ ให้เพียงพอต่อความต้องการ เพื่อสร้างความมั่นคงและสร้างความมั่นใจให้กับผู้ใช้ไฟฟ้าทั้งภาคประชาชานและภาคธุรกิจ โดยมี 4 หลักการสําคัญในการจัดทําแผน ได้แก่ 1. เน้นความมั่นคงของระบบไฟฟ้าของประเทศ (Security) 2. ต้นทุนค่าไฟฟ้าอยู่ในระดับที่เหมาะสม (Economy) 3. ผลกระทบด้านสิ่งแวดล้อม (Ecology) และ 4. การเพิ่มประสิทธิภาพในระบบไฟฟ้า (Efficiency) ทั้งด้านการผลิตและการใช้ไฟฟ้า
รองโฆษกรัดเกล้าฯ ยังกล่าวเพิ่มเติมว่า เนื่องจากสถานการณ์การแพร่ระบาดของโควิด-19 ส่งผลให้ในช่วง 2-3ปีที่ผ่านมามี Supply สูงกว่า Demand ค่อนข้างมาก และความต้องการไฟฟ้าเปลี่ยนแปลงไปจากอดีต โดยจะพิจารณาปรับปรุงให้สอดคล้องกับทิศทางของพลังงานโลก ที่มุ่งการลดการปล่อย CO2 ใช้พลังงานสะอาด แก้ปัญหาโลกร้อน แผนพลังงานชาติ ที่มุ่งสู่ Carbon Neutrality ภายในปี ค.ศ. 2050 และเป้าหมายการลดก๊าซเรือนกระจกสุทธิของไทยเป็น 0 ได้ภายในปี ค.ศ. 2065
ทั้งนี้ เพื่อให้แผนพลังงานชาติมีแนวทางที่ครอบคลุมและชัดเจนมากขึ้น หน่วยงานที่เกี่ยวข้องจะได้ประชุมเพื่อหารือถึงแผนจัดหาก๊าซธรรมชาติ (Gas Plan) แผนบริหารจัดการน้ํามันเชื้อเพลิง (Oil plan) แผนพัฒนาพลังงานทดแทนและพลังงานทางเลือก (Alternative Energy Development Plan: AEDP) และแผนอนุรักษ์พลังงาน (Energy Efficiency Plan: EEP) เพิ่มเติมในเดือนพฤจิกายนที่จะถึงนี้
“ทุกหน่วยงานเร่งเดินหน้าปรับปรุงแผนพัฒนากําลังผลิตไฟฟ้า ปรับเปลี่ยนโครงสร้างการใช้พลังงานของประเทศ ทั้งวางแผนความต้องการ และสนับสนุนการจัดหาแหล่งพลังงานอย่างเหมาะสม มุ่งส่งเสริมการผลิตและการใช้พลังงานสะอาดและพลังงานหมุนเวียน ซึ่งจะช่วยลดภาระค่าใช้จ่ายด้านพลังงานให้แก่ประชาชน อันเป็นปัจจัยสําคัญในการดํารงชีวิตและเศรษฐกิจ สร้างความมั่นใจว่าประเทศไทยจะมีความมั่นคงทางพลังงานที่จะขับเคลื่อนประเทศต่อไป” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-พม. จับมือ กทม. หนุนเครือข่ายให้บริการสิทธิคนไร้บ้าน ซักผ้า – อาบน้ำ – ตัดผม – แจกอาหาร - ทำบัตรปชช. – รักษาพยาบาล - แนะสิทธิเด็ก เยาวชน ผู้สูงอายุ คนพิการ
วันศุกร์ที่ 27 ตุลาคม 2566
พม. จับมือ กทม. หนุนเครือข่ายให้บริการสิทธิคนไร้บ้าน ซักผ้า – อาบน้ํา – ตัดผม – แจกอาหาร - ทําบัตรปชช. – รักษาพยาบาล - แนะสิทธิเด็ก เยาวชน ผู้สูงอายุ คนพิการ
พม. จับมือ กทม. หนุนเครือข่ายให้บริการสิทธิคนไร้บ้าน ซักผ้า – อาบน้ํา – ตัดผม – แจกอาหาร - ทําบัตรปชช. – รักษาพยาบาล - แนะสิทธิเด็ก เยาวชน ผู้สูงอายุ คนพิการ
วันที่ 26 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.) เปิดเผยว่า พรุ่งนี้ (27 ตุลาคม 2566) เวลา 13.00 น. ที่บริเวณใต้สะพานสมเด็จพระปิ่นเกล้า กระทรวงการพัฒนาสังคมและความมั่นคงของมนุษย์ (พม.) ร่วมกับ กรุงเทพมหานคร (กทม.) โดยนายชัชชาติ สิทธิพันธุ์ ผู้ว่าราชการกรุงเทพมหานคร จะร่วมลงพื้นที่กับผู้บริหารกระทรวง พม. และผู้บริหาร กทม. เพื่อทํากิจกรรมร่วมกับภาคีเครือข่ายต่างๆ อาทิ บริการอาหารพร้อมทาน โดยมูลนิธิสโกลารส์ ออฟ ซัสทีแนนซ์ (SOS) รถซักผ้า อาบน้ํา โครงการ สดชื่นสถาน "ซัก อบ อาบ" โดยมูลนิธิกระจกเงา พร้อมรับมอบน้ํายาซักล้าง บริการทําบัตรประจําตัวประชาชนเคลื่อนที่ พร้อมมอบบัตรฯ ให้คนไร้บ้าน โดยสํานักทะเบียนกลาง กรุงเทพมหานคร บริการด้านสิทธิและแนะนําสวัสดิการทั่วไปของภาคีเครือข่าย 7 องค์กร โดยศูนย์คุ้มครองคนไร้ที่พึ่งกรุงเทพมหานคร และบริการตัดผมฟรี พร้อมรับมอบอุปกรณ์ตัดผมจากสํานักงาน ก.พ.ร. เป็นต้น อีกทั้งตรวจเยี่ยมให้กําลังใจเจ้าหน้าที่ทําความสะอาดห้องน้ําและเก็บกวาดเส้นผม พร้อมกันนี้ ตนจะส่งมอบขวดพลาสติกให้กับนายชัชชาติ สิทธิพันธุ์ ผู้ว่าฯ กทม. ในโครงการ "ขวดพลาสติกเพื่อพี่ไม้กวาด" และร่วมกิจกรรมส่งกําลังใจให้แก่คนไร้บ้าน โดยการเขียนแสดงความคิดเห็น
นอกจากนี้ ยังมีการให้บริการแนะนําสิทธิการรักษาพยาบาล และบริการย้ายสิทธิการรักษาพยาบาล โดยสํานักงานหลักประกันสุขภาพแห่งชาติ (สปสช.) บริการแนะนําสิทธิคนพิการ โดยกรมส่งเสริมและพัฒนาคุณภาพชีวิตคนพิการ (พก.) สิทธิผู้สูงอายุ โดยกรมกิจการผู้สูงอายุ (ผส.) สิทธิเด็ก โดยกรมกิจการเด็กและเยาวชน (ดย.) บริการรับสมัครงาน โดยสถานประกอบการ บริการตรวจสุขภาพเบื้องต้น โดยศูนย์บริการสาธารณสุขและสถานีกาชาดที่ 2 สภากาชาดไทย และบริการตัดผมฟรี โดยศูนย์พัฒนาอาชีพสตรีภาคกลาง กรมกิจการสตรีและสถาบันครอบครัว
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-PM chairs Buddhist merit-making ceremony on occasion of his assumption of position
วันศุกร์ที่ 27 ตุลาคม 2566
27/10/2566
PM chairs Buddhist merit-making ceremony on occasion of his assumption of position
PM chairs Buddhist merit-making ceremony on occasion of his assumption of position
Government Spokesperson Chai Wacharonke disclosed that on October 27, 2023, at 0730hrs, at the Purple Room, Thai Khu Fah Building, Government House, Prime Minister and Minister of Finance Srettha Thavisin presided over a Buddhist rite on occasion of his assumption of the premiership. Ten senior monks were invited for the blessing ceremony. Participating in the ceremony were Minister Attached to Prime Minister’s Office Puangpetch Chunla-ead, Deputy Minister of Foreign Affairs Jakkapong Sangmanee, Prime Minister’s Secretary General Prommin Lertsuridej, Prime Minister’s chief advisor Kittirat Na Ranong, Prime Minister’s Deputy Secretary Generals for Political Affairs Somkid Cheukhong / Chakraphol Tangsutthitham / Pongsaran Assawachaisophon, Prime Minister’s advisors, and political officials.
The ten senior monks invited to chant and bless in the ceremony were from Wat Traimit Withayaram Worawihan, Wat Phra Chetuphon Wimon Mangkhalaram Rajwaramahawihan, Wat Kalayanamit Woramahawihan, Wat Suthat Thepwararam Ratchaworamahawihan, Wat Rajphatikaram, Wat Saket, Wat Devaraj Kunchon, Wat Thepsirintrawat Ratchaworawihan, and Wat Ratchabophit Sathitmahasimaram Ratchaworawihan.
รัฐบาลไทย-ข่าวทำเนียบรัฐบาล-รัฐบาลห่วงใยสุขภาพเด็กนักเรียน ขอความร่วมมือผู้ปกครองช่วยเตือนลูกหลานช่วงเปิดเทอม หลีกเลี่ยงการซื้อ บริโภคขนม ลูกอมสีสันสดใส ไม่ได้มาตรฐาน เสี่ยงเกิดอันตรายต่อสุขภาพ
วันศุกร์ที่ 27 ตุลาคม 2566
27/10/2566
รัฐบาลห่วงใยสุขภาพเด็กนักเรียน ขอความร่วมมือผู้ปกครองช่วยเตือนลูกหลานช่วงเปิดเทอม หลีกเลี่ยงการซื้อ บริโภคขนม ลูกอมสีสันสดใส ไม่ได้มาตรฐาน เสี่ยงเกิดอันตรายต่อสุขภาพ
รัฐบาลห่วงใยสุขภาพเด็กนักเรียน ขอความร่วมมือผู้ปกครองช่วยเตือนลูกหลานช่วงเปิดเทอม หลีกเลี่ยงการซื้อ บริโภคขนม ลูกอมสีสันสดใส ไม่ได้มาตรฐาน เสี่ยงเกิดอันตรายต่อสุขภาพ
วันนี้ (27 ต.ค. 66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลห่วงใยผลกระทบต่อสุขภาพเด็กนักเรียน กรณีคณะกรรมการอาหารและยา (อย.) ได้แจ้งเตือนให้เฝ้าระวังการจําหน่ายผลิตภัณฑ์ขนมลูกอมลูกกลิ้ง ซึ่งกําลังเป็นกระแสแพร่หลายในกลุ่มเด็กและเยาวชนที่ปรากฎทางสื่อออนไลน์ ซึ่งขนมดังกล่าวยังไม่มีการยื่นขออนุญาตผลิตภัณฑ์จาก อย. โดยฉลากและภาชนะบรรจุ ก็ไม่ถูกต้องตามประกาศของกระทรวงสาธารณสุขและพระราชบัญญัติอาหาร พ.ศ.2522 ทาง
นายคารม กล่าวว่า รัฐบาล โดย พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการกระทรวงศึกษาธิการ ได้สั่งการกําชับผู้บริหารสถานศึกษาทุกแห่ง ให้สื่อสารไปยังสํานักงานเขตพื้นที่การศึกษา สํานักงานการศึกษาเอกชนจังหวัด ให้เฝ้าระวังและติดตามการขายขนมลูกอมลูกกลิ้งดังกล่าวบริเวณรอบ ๆ โรงเรียน ตามคําเตือนของ อย. ซึ่งเป็นผลิตภัณฑ์น้ําหวานที่มีรสเปรี้ยว ใส่อยู่ในภาชนะที่มีลักษณะคล้ายลูกกลิ้งสีสันสวยงาม ที่อาจจะส่งผลต่อสุขภาพอนามัยของเด็กเมื่อกินเข้าไป พร้อมฝากเตือนไปยังพ่อแม่ ผู้ปกครอง และประชาชน ร่วมสอดส่องดูแลการขายอาหารและขนมบริเวณรอบ ๆ โรงเรียนด้วย หากพบเห็นสามารถแจ้งข้อมูลทางสายด่วน อย.1556 ทางไลน์ Line@FDAThai เฟซบุ๊ก FDAThai หรืออีเมล 1556@fda.moph.go.th ตลอดจนสํานักงานสาธารณสุขจังหวัดทั่วประเทศ
“ปัจุบันเป็นช่วงของการทยอยเปิดเทอมของโรงเรียนต่าง ๆ ขอความร่วมมือผู้ปกครองทําความเข้าใจกับลูกหลาน ให้หลีกเลี่ยงการซื้อ และบริโภคผลิตภัณฑ์ ขนม ลูกอมที่ไม่มีคุณภาพมีสีสันสดใส กลิ่นรสแปลกใหม่ หรือบรรจุในภารชนะรูปแบบต่าง ๆ เพื่อดึงดูดใจ เตือนผู้นําเข้าและผู้จําหน่ายมีความผิดตามกฎหมาย หากพบขนมรูปแบบ   โรลออน วางขายโดยไม่ขออนุญาตนําเข้า ทั้งผู้นําเข้าหรือผู้จําหน่ายจะมีโทษปรับไม่เกิน 3 หมื่นบาท และเมื่อตรวจวิเคราะห์แล้วพบใช้วัตถุเจือปนอาหารไม่เป็นไปตามกฎหมาย มีโทษปรับไม่เกิน 2 หมื่นบาท และกรณีพบว่าภาชนะที่ใช้บรรจุอาหารไม่มีมาตรฐานตามที่กฎหมายกําหนด มีโทษจําคุกไม่เกิน 2 ปี หรือปรับไม่เกิน 2หมื่นบาท หรือทั้งจําทั้งปรับ” นายคารม ย้ํา
รัฐบาลไทย-ข่าวทำเนียบรัฐบาล-ออมสินกระตุ้นคนไทยใส่ใจออม เนื่องในวันออมแห่งชาติ 31 ต.ค. 2566 จัดเต็มโปรเงินฝาก พร้อมกิจกรรมส่งเสริมการออมมากมาย
วันศุกร์ที่ 27 ตุลาคม 2566
27/10/2566
ออมสินกระตุ้นคนไทยใส่ใจออม เนื่องในวันออมแห่งชาติ 31 ต.ค. 2566 จัดเต็มโปรเงินฝาก พร้อมกิจกรรมส่งเสริมการออมมากมาย
ธนาคารออมสินจัดงานวันออมแห่งชาติ ประจําปี 2566 นี้ จัดขึ้นภายใต้แนวคิด “ออมดี มีสุข”
นายวิทัย รัตนากร ผู้อํานวยการธนาคารออมสิน เปิดเผยว่า ปัจจุบันคนไทยตระหนักรู้และใส่ใจเรื่องการออมมากขึ้น ประกอบกับแนวโน้มอัตราดอกเบี้ยขาขึ้นที่ทําให้ภาพรวมการออมโดยเฉพาะการฝากเงินกับธนาคาร มีการปรับตัวดีขึ้นเมื่อเทียบกับช่วงก่อนหน้าวิกฤติการแพร่ระบาดของโควิด-19 อย่างไรก็ตาม ธนาคารยังคงเดินหน้าบทบาทภารกิจส่งเสริมการออม และการให้ความรู้ทางการเงินอย่างต่อเนื่อง โดยตั้งเป้าขยายผลสร้างความเข้าใจให้ประชาชนออมอย่างมีเป้าหมาย รวมถึงออกผลิตภัณฑ์ช่วยสนับสนุนให้เกิดการออมระยะยาวเพื่อเตรียมความพร้อมก้าวสู่วัยเกษียณอย่างมีคุณภาพ
สําหรับวันออมแห่งชาติ ประจําปี 2566 นี้ จัดขึ้นภายใต้แนวคิด “ออมดี มีสุข” ธนาคารได้จัดแคมเปญเงินฝากกระตุ้นการออม อาทิ 1) เงินฝากเผื่อเรียกพิเศษ 10 เดือน ดอกเบี้ยเทียบเท่าฝากประจํา 2.11% ต่อปี ไม่เสียภาษี 2) สลากออมสินพิเศษ เพิ่มดอกเบี้ยครบอายุ สูงสุด 1.20 บาท/หน่วย และเพิ่มรางวัลพิเศษ สูงสุด 50 ล้านบาท รวมถึงโปรโมชันประจําวันออมแห่งชาติที่จัดต่อเนื่องเป็นประจําทุกปี ผู้ฝากเงิน 500 บาทขึ้นไป มีสิทธิ์รับกระปุกดีไซน์พิเศษเป็นที่ระลึก โดยเปิดลงทะเบียนจองสิทธิ์ที่เว็บไซต์ www.gsb.or.th และ LINE OFFICIAL : GSB Society ตั้งแต่วันที่ 27 - 30 ตุลาคม 2566 และเปิดให้ฝากเงินพร้อมรับกระปุกในวันที่ 31 ตุลาคม – 3 พฤศจิกายน 2566 ณ สาขาธนาคารออมสินที่ลงทะเบียนจองสิทธิ์ไว้ สําหรับกระปุกออมสินเนื่องในวันออมแห่งชาติปีนี้เป็นผลงานการออกแบบลวดลาย โดยศิลปินเด็กจากมูลนิธิออทิสติกไทย ลวดลายการออกแบบสวยงามตามคอนเซปต์รักษ์โลก ทั้งนี้ ผู้ลงทะเบียนก่อนมีสิทธิ์ก่อน ของมีจํานวนจํากัด รวมถึงการเปิดให้นักสะสมกระปุกได้ร่วมกิจกรรมบน GSB Metaverse เพื่อจองกระปุกลายพิเศษ ออกแบบโดยศิลปิน Digital Art “คุณตุ๊ ณัชพล ตุ๊เสงี่ยม” จํากัดจํานวนเพียง 10,000 สิทธิ์เท่านั้น สามารถติดตามรายละเอียดกิจกรรมได้ที่ GSB Metaverse
นอกจากนี้ ธนาคารได้จัดกิจกรรมปลุกกระแสการออมอีกมากมาย อาทิ การจัดประกวดออกแบบกระปุกออมสิน ในหัวข้อ “กระปุกออมสินเพื่อความยั่งยืน” ทั้งประเภทกระปุกสวยงาม และกระปุกนวัตกรรมสร้างสรรค์ มีผู้ส่งผลงานเข้าประกวดกว่า 300 ผลงาน การมอบรางวัลแก่ธนาคารโรงเรียนและนํานักเรียนทัศนศึกษาสําหรับโรงเรียนที่มีผลงานการส่งเสริมการออมดีเด่น รวมถึงจัดทีมวิทยากรโค้ชออมฝึกอบรมหลักสูตรการออมและความรู้ทางการเงินแก่เยาวชนในโรงเรียน และบุคลากรขององค์กรต่าง ๆ อย่างต่อเนื่อง โดยเร็ว ๆ นี้ ธนาคารเตรียมลงพื้นที่โรงเรียนในเขตกรุงเทพฯ จัดกิจกรรม “พี่อ้อย พี่ฉอด ออมทัวร์ออมใจ” ซึ่งเป็นโปรแกรมส่งเสริมการออมแนวใหม่ เพื่อดึงความสนใจให้เยาวชนใส่ใจเรียนรู้และเห็นความสําคัญของการออมมากขึ้นด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ร่วมให้กำลังใจในกิจกรรมจิตอาสาบริจาคโลหิต เฉลิมพระเกียรติ  เนื่องใน “วันนวมินทรมหาราช“ 13 ตุลาคม 2566
วันศุกร์ที่ 27 ตุลาคม 2566
รัฐมนตรีว่าการกระทรวงวัฒนธรรม ร่วมให้กําลังใจในกิจกรรมจิตอาสาบริจาคโลหิต เฉลิมพระเกียรติ  เนื่องใน “วันนวมินทรมหาราช“ 13 ตุลาคม 2566
รัฐมนตรีว่าการกระทรวงวัฒนธรรม ร่วมให้กําลังใจในกิจกรรมจิตอาสาบริจาคโลหิต เฉลิมพระเกียรติ เพื่อถวายพระราชกุศลแด่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องใน “วันนวมินทรมหาราช“ 13 ตุลาคม 2566
รัฐมนตรีว่าการกระทรวงวัฒนธรรม ร่วมให้กําลังใจในกิจกรรมจิตอาสาบริจาคโลหิต เฉลิมพระเกียรติ เพื่อถวายพระราชกุศลแด่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องใน “วันนวมินทรมหาราช“ 13 ตุลาคม 2566
วันที่ 26 ตุลาคม 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ร่วมให้กําลังใจในกิจกรรมจิตอาสาบริจาคโลหิต เฉลิมพระเกียรติ เพื่อถวายพระราชกุศลแด่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องใน “วันนวมินทรมหาราช“ 13 ตุลาคม 2566 โดยมี นายพนมบุตร จันทรโชติ อธิบดีกรมศิลปากร ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องประชุมใหญ่ สํานักหอสมุดแห่งชาติ กรมศิลปากร
ทั้งนี้ กิจกรรมดังกล่าว ทางกระทรวงวัฒนธรรม รับทราบว่าธนาคารเลือดของโรงพยาบาลศิริราชเหลือจํานวนน้อยจนเกรงว่าจะไม่เพียงพอต่อการรักษาประชาชน จึงได้เชิญชวนเจ้าหน้าที่กระทรวงวัฒนธรรม ร่วมบริจาคโลหิตโดยพร้อมเพรียงกัน
รัฐบาลไทย-ข่าวทำเนียบรัฐบาล-อนุมัติ แผนบริหารหนี้สาธารณะประจำปีงบประมาณ 2567
วันพุธที่ 11 ตุลาคม 2566
11/10/2566
อนุมัติ แผนบริหารหนี้สาธารณะประจําปีงบประมาณ 2567
วันเสาร์ที่ 30 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติแผนการบริหารหนี้สาธารณะประจําปีงบประมาณ 2567 ประกอบด้วย
แผนการก่อหนี้ใหม่ ส่วนใหญ่เป็นการกู้เพื่อชดเชยการขาดดุลงบประมาณปี 2566
ที่มีการขยายเวลาเงินกู้ออกไปภายหลังจากวันสิ้นปีงบประมาณ
กู้เพื่อพัฒนาโครงสร้างพื้นฐานและเสริมสร้างขีดความสามารถในการแข่งขันของประเทศ
กู้เพื่อลงทุนในโครงการพัฒนาที่สําคัญและเป็นเงินทุนหมุนเวียนในการดําเนินกิจการทั่วไปของรัฐวิสาหกิจ
แผนการบริหารหนี้เดิม ส่วนใหญ่เป็นการกู้เพื่อปรับโครงสร้างหนี้เดิมที่ครบกําหนดในปีงบประมาณ 2567
และแผนการชําระหนี้ของรัฐบาล รัฐวิสาหกิจ และหน่วยงานของรัฐ ทั้งนี้
การดําเนินการตามแผนดังกล่าวยังอยู่ภายใต้กรอบการบริหารหนี้สาธารณะที่กําหนดให้ไม่เกินร้อยละ 70
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือสำนักงานคณะกรรมการส่งเสริมวิทยาศาสตร์ วิจัย และนวัตกรรม (สกสว.) มุ่งพัฒนางานวิจัยเพื่อส่งเสริมการขับเคลื่อนงานยุติธรรม
วันพุธที่ 11 ตุลาคม 2566
11/10/2566
รัฐมนตรีว่าการกระทรวงยุติธรรม หารือสํานักงานคณะกรรมการส่งเสริมวิทยาศาสตร์ วิจัย และนวัตกรรม (สกสว.) มุ่งพัฒนางานวิจัยเพื่อส่งเสริมการขับเคลื่อนงานยุติธรรม
รัฐมนตรีว่าการกระทรวงยุติธรรม หารือสํานักงานคณะกรรมการส่งเสริมวิทยาศาสตร์ วิจัย และนวัตกรรม (สกสว.) มุ่งพัฒนางานวิจัยเพื่อส่งเสริมการขับเคลื่อนงานยุติธรรม
เมื่อวันอังคารที่ ๑๐ ตุลาคม ๒๕๖๖ ระหว่างเวลา ๑๔.๐๐ - ๑๕.๐๐ น. ณ ห้องรับรองกระทรวงยุติธรรม ชั้น ๑๑ และห้องประชุมกระทรวงยุติธรรม ๑๐-๐๘ อาคารกระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย พันตํารวจโท ดร. พงษ์ธร ธัญญสิริ ผู้อํานวยการสํานักงานกิจการยุติธรรม นายมานะ ศิริพิทยาวัฒน์ รองเลขาธิการ ป.ป.ส. นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ กรมคุ้มครองสิทธิและเสรีภาพ และคณะเจ้าหน้าที่จากสํานักงานคณะกรรมการป้องกันและปราบปรามยาเสพติด สํานักงานกิจการยุติธรรม และกรมคุ้มครองสิทธิและเสรีภาพ ได้ให้การต้อนรับคณะผู้บริหารจากสํานักงานคณะกรรมการส่งเสริมวิทยาศาสตร์ วิจัย และนวัตกรรม (สกสว.) นําโดย รศ. ดร. ปัทมาวดี โพชนุกูล ผู้อํานวยการสํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ผศ.ดร.แพร ศิริศักดิ์ดําเกิง ผู้ทรงคุณวุฒิ สกสว. รศ.ดร.นิรมล สุธรรมกิจ ผู้ทรงคุณวุฒิ สกสว. และคณะ ในโอกาสเข้าร่วมแสดงความยินดีกับ รมว.ยุติธรรม และหารือการทํางานร่วมกันระหว่างหน่วยงานในกระทรวงยุติธรรม และ สกสว.
ในการหารือฯ ดังกล่าว รมว.ยุติธรรม ได้กล่าวถึงนโยบายสําคัญของ รมว.ยุติธรรม สภาพปัญหา ข้อเท็จจริง และข้อท้าทายของงานยุติธรรมในปัจจุบัน รวมถึงเน้นย้ําความตั้งใจในการพัฒนาศักยภาพบุคคลากร และเพิ่มประสิทธิภาพในการบังคับใช้กฎหมายบนพื้นฐานของหลักนิติธรรม หลักสิทธิมนุษยชน การเคารพศักดิ์ศรีความเป็นมนุษย์ ความเสมอภาค และการบังคับใช้กฎหมายแบบไม่เลือกปฏิบัติ ตลอดจนการเร่งสร้างความเชื่อมั่นในกระบวนการยุติธรรม โดยการนําความยุติธรรมเข้าหาประชาชน นอกจากนั้น ยังเน้นย้ําถึงความสําคัญในการนํางานวิจัยมาใช้ประโยชน์เพื่อพัฒนาการดําเนินงานของกระทรวงในมิติต่างๆ ให้มีประสิทธิภาพมากยิ่งขึ้น
สําหรับ สกสว. ได้นําเสนอบทบาท ภารกิจ หน้าที่ ความร่วมมือกับหน่วยงานต่างๆ ในกระทรวงยุติธรรม ได้แก่ กรมคุ้มครองสิทธิและเสรีภาพ สํานักงานกิจการยุติธรรม กรมสอบสวนคดีพิเศษ กรมพินิจและคุ้มครองเด็กและเยาวชน และสถาบันนิติวิทยาศาสตร์ รวมถึงได้นําเสนอประเด็นความร่วมมือด้านงานวิจัยในอนาคต อาทิ การขจัดความรุนแรง การลดอันตรายจากการใช้ยาเสพติด และการแก้ปัญหาความไม่โปร่งใสและคอรัปชั่นในระบบยุติธรรม
ในการนี้ ทั้ง ๒ หน่วยงานมีความยินดีที่จะประสานการดําเนินงานต่อไป โดยที่ประชุมได้มอบให้สํานักงานกิจการยุติธรรม เป็นหน่วยงานหลักในการตั้งคณะทํางานร่วมกับ สกสว. และพิจารณาประเด็นและความต้องการในการศึกษาวิจัย และร่วมกันกําหนดประเด็นและแนวทางความร่วมมือเพื่อสนับสนุนการดําเนินงานของหน่วยงานในกระทรวงยุติธรรมต่อไป
รัฐบาลไทย-ข่าวทำเนียบรัฐบาล-“รัดเกล้า” ย้ำ รัฐบาลเข้มเพิ่มมาตรการป้องกันสินค้าไม่ได้มาตรฐานขายในไทย ก.อุตสาหกรรม เดินหน้าสกัดสินค้าด้อยคุณภาพ เตือนผู้ฝ่าฝืนและจำหน่ายสินค้าไม่ได้มาตรฐาน โทษหนักทั้งจำและปรับ
วันพุธที่ 11 ตุลาคม 2566
11/10/2566
“รัดเกล้า” ย้ํา รัฐบาลเข้มเพิ่มมาตรการป้องกันสินค้าไม่ได้มาตรฐานขายในไทย ก.อุตสาหกรรม เดินหน้าสกัดสินค้าด้อยคุณภาพ เตือนผู้ฝ่าฝืนและจําหน่ายสินค้าไม่ได้มาตรฐาน โทษหนักทั้งจําและปรับ
“รัดเกล้า” ย้ํา รัฐบาลเข้มเพิ่มมาตรการป้องกันสินค้าไม่ได้มาตรฐานขายในไทย ก.อุตสาหกรรม เดินหน้าสกัดสินค้าด้อยคุณภาพ เตือนผู้ฝ่าฝืนและจําหน่ายสินค้าไม่ได้มาตรฐาน โทษหนักทั้งจําและปรับ
วันที่ 11 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า จากสถานการณ์สินค้าด้อยคุณภาพที่มีราคาถูกจากประเทศเพื่อนบ้านทะลักเข้ามาในประเทศไทย ส่งผลกระทบต่อผู้ประกอบการไทยในหลายกลุ่มอุตสาหกรรม รวมถึงความปลอดภัยของประชาชน รัฐบาลโดย กระทรวงอุตสาหกรรมไม่ได้นิ่งนอนใจ ได้ติดตามสถานการณ์ดังกล่าวอย่างใกล้ชิด และได้มอบหมายให้สํานักงานมาตรฐานผลิตภัณฑ์อุตสาหกรรม หรือ สมอ. เร่งช่วยเหลือผู้ประกอบการไทยที่ได้รับผลกระทบจากสถานการณ์ดังกล่าว โดยได้กําชับให้เข้มงวดในการตรวจสอบสินค้านําเข้าที่เกี่ยวข้องกับความปลอดภัยของประชาชนอย่างเคร่งครัด รวมทั้งหารือหน่วยงานที่เกี่ยวข้องในการตรวจสอบมาตรฐานของสินค้านําเข้าที่อยู่ในข่ายการควบคุมของสํานักงานมาตรฐานผลิตภัณฑ์อุตสาหกรรม (สมอ.)เพื่อป้องกันไม่ให้สินค้าดังกล่าวเข้าประเทศ
นางรัดเกล้า กล่าวว่า สมอ. จะเข้มงวดในทุกช่องทางเพื่อสกัดกั้นสินค้าไม่ได้มาตรฐานเข้ามาในราชอาณาจักร โดยเฉพาะสินค้าที่อยู่ในข่ายการควบคุมของ สมอ. จํานวน 143 รายการ ที่ต้องจับตาอย่างใกล้ชิด หากมีสินค้านําเข้าที่ใช้พิกัดและรหัสสถิติที่เชื่อมโยงไว้ ผู้นําเข้าจะต้องยื่นข้อมูลการนําเข้าผ่านระบบ NSW และได้รับใบอนุญาตก่อนรับมอบสินค้าจากกรมศุลกากร เพื่อป้องกันการนําสินค้าไม่ได้มาตรฐานเข้ามาจําหน่ายในประเทศ นอกจากนี้ ยังตรวจสอบการนําเข้าสินค้าที่ผ่านพิธีการทางศุลกากรผ่านระบบ e-Tracking เพื่อตรวจสอบความผิดปกติของการนําเข้า และตรวจสอบการลักลอบนําเข้าสินค้าที่ผิดกฎหมาย รวมถึงมีการตรวจติดตามผู้รับใบอนุญาตผ่านระบบ e-Surveillance ซึ่งเป็นการนําระบบมาช่วยอํานวยความสะดวกในการแจ้งข้อมูลของผู้ได้รับอนุญาต นอกจากนี้ ยังเพิ่มความเข้มข้นในการตรวจควบคุมการจําหน่ายสินค้าในท้องตลาดและทางออนไลน์ทุกแพลตฟอร์ม โดยนําระบบ e-Market surveillance มาใช้ในการตรวจติดตามสถานที่จําหน่ายทั่วประเทศแล้ว ยังบูรณาการการทํางานร่วมกับหน่วยงานที่มีภารกิจด้านการคุ้มครองผู้บริโภค เช่น สํานักงานคณะกรรมการคุ้มครองผู้บริโภค (สคบ.) และสํานักงานคณะกรรมการอาหารและยา (อย.) ในการตรวจควบคุมสินค้าในท้องตลาด รวมทั้ง ร้านค้าออนไลน์ ตลอดจนควบคุมการตลาดแบบตรง และการจําหน่ายสินค้าผ่านทางรายการโทรทัศน์ ซึ่งจะมีการส่งต่อข้อมูลระหว่างหน่วยงานเพื่อประโยชน์ในการตรวจติดตามและควบคุมสินค้าให้เป็นไปตามมาตรฐาน ก่อนถึงมือผู้บริโภค
“ถึงแม้จะมีมาตรการเข้มงวดในการตรวจควบคุมและกํากับติดตามสินค้าไม่ได้มาตรฐานในทุกช่องทาง แต่ยังมีสินค้าด้อยคุณภาพราคาถูกทะลักเข้ามาในไทย ส่งผลกระทบต่อผู้ประกอบการอุตสาหกรรมและความปลอดภัยของประชาชน ขอเน้นย้ํา หากพบผู้ผลิตและผู้นําเข้าฝ่าฝืนกฎหมาย มีโทษจําคุกไม่เกิน 2 ปี ปรับไม่เกินสองล้านบาท หรือทั้งจําทั้งปรับ รวมถึงผู้จําหน่ายหากขายสินค้าไม่ได้มาตรฐานมีโทษจําคุกไม่เกิน 6 เดือน ปรับไม่เกินห้าแสนบาท หรือทั้งจําทั้งปรับ โดย สมอ. จะดําเนินการกับผู้ประกอบการที่ฝ่าฝืนกฎหมายอย่างถึงที่สุด เพื่อให้ประชาชนได้ใช้สินค้าได้อย่างปลอดภัย ” นางรัดเกล้า ย้ํา